Държавен вестник, бр. 60, 2011 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  60
„Чл. 259а. (1) Комисията по цени и ре­
имбурсиране заседава в състав председател, 
петима представители на Националната здрав­
ноосигурителна каса, двама представители на 
Министерството на здравеопазването и един 
представител на Българския лекарски съюз 
или Българския зъболекарски съюз, когато 
разглежда заявления за лекарствени продукти 
по чл. 262, ал. 5, т. 1.
(2) Заседанията на състава на комисията 
по ал. 1 се смятат за редовни, ако на тях при­
състват две трети от членовете є.
(3) Решенията на състава на комисията 
по ал. 1 се вземат с мнозинство две трети от 
членовете є.
(4) Комисията по цени и реимбурсиране 
заседава в състав председател, петима пред­
ставители на Министерството на здравеопаз­
ването, двама представители на Националната 
здравноосигурителна каса и един представител 
на Българския лекарски съюз или Българския 
зъболекарски съюз, когато разглежда заявле­
ния за лекарствени продукти по чл. 262, ал. 5, 
т. 3 и 4.
(5) Заседанията на състава на комисията 
по ал. 4 се смятат за редовни, ако на тях при­
състват две трети от членовете є.
(6) Решенията на състава на комисията 
по ал. 4 се вземат с мнозинство две трети от 
членовете є.
(7) Комисията по цени и реимбурсиране 
заседава най-малко веднъж месечно в съставите 
си по ал. 1 и 4.
(8) Комисията по цени и реимбурсиране 
заседава в състава по чл. 259, ал. 2, когато раз­
глежда заявления за лекарствени продукти по 
чл. 262, ал. 5, т. 2 и въпроси от организационен 
характер или свързани с цялостната є дейност.
(9) Заседанията на комисията по ал. 8 се 
смятат за редовни, ако на тях присъстват две 
трети от членовете є.
(10) Решенията на състава на комисията 
по ал. 8 се вземат с мнозинство две трети от 
членовете є.
Чл. 259б. (1) Председателят и членовете на 
Комисията по цени и реимбурсиране са длъжни 
да не разгласяват обстоятелства и факти, станали 
им известни при или по повод на изпълнение 
на задълженията им по този закон, освен по 
писмено искане на държавен орган, когато това 
е предвидено със закон.
(2) Във връзка със задълженията си по ал. 1 
членовете на Комисията по цени и реимбурси­
ране подписват декларация по образец, утвърден 
от председателя на комисията.“
§ 45. Създават се чл. 259в и 259г:
„Чл. 259в. (1) Дейността на Комисията 
по цени и реимбурсиране се подпомага от 
експерти, които имат висше образование по 
специалностите „Медицина“ или „Фармация“, 
извън състава є, утвърдени със заповед на 
министъра на здравеопазването. Изискванията 
към експертите се определят с наредбата по 
чл. 258, ал. 5.
(2) Комисията по цени и реимбурсиране 
публикува информация за дейността си на 
интернет страницата на Министерството на 
здравеопазването.
(3) Комисията по цени и реимбурсиране 
изготвя на всеки 6 месеца доклад за дейността 
си до Министерския съвет, който се публикува 
на интернет страницата по ал. 2.
Чл. 259г. (1) Председателят на Комисията по 
цени и реимбурсиране представлява, организира 
и ръководи дейността на комисията.
(2) При отсъствие на председателя той 
упълномощава писмено член на Комисията по 
цени и реимбурсиране, който да го замества 
и да упражнява правомощията му по ал. 1.“
§ 46. Член 260 се изменя така:
„Чл. 260. (1) Членовете на Комисията по 
цени и реимбурсиране се освобождават пред­
срочно или правомощията им се прекратяват: 
1. по тяхно писмено искане; 
2. при извършено умишлено престъпление 
от общ характер, установено с влязла в сила 
присъда; 
3. при невъзможност да изпълняват задъл­
женията си повече от шест месеца;
4. при влизане в сила на акт, с който е 
установен конфликт на интереси по Закона за 
предотвратяване и установяване на конфликт 
на интереси.
(2) В случаите по ал. 1 или при смърт ми­
нистърът на здравеопазването определя нов 
член за срок до края на първоначалния мандат.“ 
§ 47. Член 261 се изменя така:
„Чл. 261. (1) Комисията по цени и реим­
бурсиране:
1. утвърждава, отказва да утвърди, изменя 
или заличава цена на лекарствените продукти 
по чл. 258, ал. 1;
2. регистрира, отказва да регистрира, изменя 
или заличава цена на лекарствените продукти 
по чл. 258, ал. 2;
3. утвърждава, отказва да утвърди, изменя 
или заличава цена на лекарствените продукти 
по чл. 258, ал. 4;
4. утвърждава, отменя или изменя фармако-
терапевтични ръководства, включващи крите­
рии за оценка на ефикасността на прилаганата 
терапия, както и препоръки за алгоритми за 
лечение с лекарствени продукти, предложени 
от съответните национални консултанти, меди­
цински научни дружества и експертни съвети 
при условия и по ред, определени с наредбата 
по чл. 258, ал. 5;
5. включва, променя или изключва лекарстве­
ни продукти от Позитивния лекарствен списък;
6. поддържа и актуализира Позитивния 
лекарствен списък.